Source: http://mprojekty.sk/o-n%C3%A1s/dodacie-podmienky
Timestamp: 2019-05-23 14:02:07+00:00

Document:
pozemne stavby
Záväzná objednávka projektovej dokumentácie jediného objektu projektovaného na pozemku označenom parcelným číslom, v rozsahu podľa Čl.1 odsek a), b), c), d), e), f) alebo g). Dokumentácia je podľa zákona o autorských právach výhradným duševným vlastníctvom autora a smie byť použitá iba so súhlasom autora v dohodnutom rozsahu.
V prípade požiadavky na použitie nezmenenej projektovej dokumentácie pre viac ako jeden objekt je cena za ďalšie kópie určená ako dohodnutá percentuálna časť z ceny pôvodného projektu (zvyčajne 20%).
Čl. 1 Predmet objednávky
a) Architektonická štúdia
dispozícia - pôdorysné usporiadanie M 1:100
pohľady – návrh grafického stvárnenia fasády M 1:200
výškové riešenie stavby - rez M 1:100
materiálové riešenie - nosné a deliace prvky, tepelné izolácie a úpravy povrchov
polohové umiestnenie na pozemku, orientácia vzhľadom k svetovým stranám M 1:1000
b) Projekt pre územné rozhodnutie
spodrobnená architektonická štúdia podľa odseku a) doplnená o informácie vyžadované príslušným stavebným úradom
c) Projekt pre stavebné povolen
situácia - umiestnenie stavby na pozemku a širšie vzťahy M 1:250, 1:500 alebo 1:1000
projekt architektúry M 1:50, 1:75 alebo 1:100
rozpočet nákladov stavby a výkaz výmer
d) Realizačný projek
návod pre realizátora stavby výkresová a textová časť v dohodnutom rozsahu
riešenie všetkých špecifických detailov konštrukčne a prostredníctvom teplotných polí
orientačné náklady stavby a výkaz výmer - časť architektúra (ak neboli súčasťou projektu pre stavebné povolenie)
projektové energetické hodnotenie s exaktným výpočtom prídavného súčiniteľa prechodu tepla vplyvom tepelných mostov
e) Projektové energetické hodnotenie - tepelná ochrana budov
hygienické kritérium - vylúčenie rizika vzniku plesní
maximálny súčiniteľ prechodu tepla konštrukcie
maximálna priemerná výmena vzduchu v miestnosti
kritérium energetickej hospodárnosti
návrh ďalších možných opatrení na zvýšenie energetickej efektívnosti
f) Zameranie a zakreslenie skutočného stavu
situácia - umiestnenie stavby na pozemku a širšie vzťahy M 1:250, 1:500 alebo 1:1000 (nejedná sa o geometrický plán)
g) Rozpočet
orientačný rozpočet nákladov stavby - stavebné konštrukcie
Čl. 2 Podmienky dodania
Projektová dokumentácia bude dodaná elektronicky (formát *.pdf, *.xlsx médium e-mail, USB...), a vo vytlačenej forme v rozsahu podľa Čl.1 odseku a) a g) jedna kópia, Čl.1 odsek b) dve kópie, Čl.1 odsek c) - f) štyri kópie.
Dodávateľ sa zaväzuje dokumentáciu vypracovanú v súlade s požiadavkami Stavebného zákona v dohodnutom rozsahu podľa Čl.1 dodať vo vopred dohodnutom termíne. Akákoľvek okolnosť, ktorá by mohla objektívne predĺžiť dodaciu dobu (zmeny v projekte vyžiadané objednávateľom, zmeny v projekte vyplývajúce zo skutočností, ktoré neboli dopredu dodávateľovi známe...), bude oboma stranami prediskutovaná a zaznamenaná písomne (zápis, e-mail...) s určením nového termínu dodávky, v opačnom prípade nebudú zmeny zapracované.
Za neplnenie povinnosti dodávateľa dodať projektovú dokumentáciu v stanovenom termíne sa nepovažuje, ak táto nebola dodaná z dôvodu neuhradenia zálohovej platby, prípadne konečnej platby v dohodnutom termíne. Dodávateľ je v tomto prípade aj bez súhlasu objednávateľa oprávnený posunúť termín dodávky o čas, kedy bol objednávateľ s platbou v omeškaní.
Čl. 3 Cena a platobné podmienky
Cena za dodanie predmetu objednávky podľa Čl.1 je konečná, stanovená dohodou a dodávateľ nie je oprávnený cenu zvyšovať, okrem prípadu zmeny rozsahu a obsahu diela (zmeny v projekte vyžiadané objednávateľom, zmeny v projekte vyplývajúce zo skutočností, ktoré neboli dopredu dodávateľovi známe...). V tomto prípade musí byť cena oboma stranami prediskutovaná a zaznamenaná písomne (zápis, e-mail...), v opačnom prípade nebudú zmeny zapracované a cena ostane nezmenená.
Pri odoslaní (podpise) objednávky bude objednávateľovi vystavená zálohová faktúra vo výške ....EUR (zvyčajne 50% z ceny). Konečné faktúry za projektovú dokumentáciu budú predložené pri odovzdaní, tieto budú vystavené na dohodnutú sumu s odrátaním zálohovej platby a sú splatné okamžite.
Čl. 4 Zodpovednosť
Dodávateľ sa zaväzuje dodať riadne vypracovanú projektovú dokumentáciu v rozsahu podľa Čl.1, ktorá vyhovuje požiadavkám ukladaným Stavebným zákonom. V prípade, že po odovzdaní vzniknú skutočnosti, pre ktoré nemôže byť dokumentácia použitá na účel, na ktorý bola objednaná, sa dodávateľ zaväzuje dokumentáciu prepracovať v súčinnosti s objednávateľom. Táto zodpovednosť sa nevzťahuje na skutočnosti, na ktoré bol objednávateľ dopredu upozornený a odmietol navrhované riešenie, o čom musí byť spravený písomný záznam (zápis, e-mail...).
Objednávateľ prehlasuje, že všetky podklady či už v písanej alebo elektronickej forme, ako aj ústne informácie predložené pre spracovanie projektovej dokumentácie sú pravdivé a zodpovedajú skutočnému stavu.
Kontaktujte nás na mprojekty@mprojekty.sk.

References: Čl.1

Čl. 1

Čl. 2
 Čl.1
 Čl.1
 Čl.1
 Čl.1

Čl. 3
 Čl.1

Čl. 4
 Čl.1